

**ПРАВИЛНИК О ОРГАНИЗАЦИЈИ 1. ШКОЛСКОГ КЛАВИРСКОГ ТАКМИЧЕЊА**

**9. МЕМОРИЈАЛА „МИЛОШ ПЕТРОВИЋ“**

**26.03.2023. године**

**Члан 1.**

Такмичење је јавна музичко-педагошка манифестација у којој учествују редовни и ванредни ученици основне музичке школе.

**Члан 2.**

Такмичење се одржава **26.03.2023.** године у просторијама музичке школе. Организатор такмичења је музичка школа ''Владимир Ђорђевић'', носилац такмичења је клавирски одсек.

**Члан 3.**

**Пропозиције:**

Такмичење се одвија по категоријама:

А категорија – 1. разред основне музичке школе, слободан програм у трајању до 5 минута.

Б категорија – 2. разред основне музичке школе, слободан програм у трајању до 7 минута.

Ц категорија- 3. разред основне музичке школе, слободан програм у трајању до 10 минута.

Д категорија – 4. разред основне музичке школе, слободан програм у трајању до 10 минута.

Е категорија – 5. разред основне музичке школе, слободан програм у трању до 12 минута.

Ф категорија – 6. разред основне музичке школе, слободан програм у трајању до 12 минута.

У свим дисциплинама програм по слободном избору изводи се напамет.

**Члан 4.**

**Пријава:**

Пријава за учешће на такмичењу подноси се електронским путем на сајт ОМШ „ Владимир Ђорђевић“ најкасније до **17.03.2023.** године [путем овог линка](https://forms.gle/LcKXqo59SQSUoGoy9). Поред пријаве, потребно је доставити и доказ о извршеној уплати донације за такмичење. Образац пријаве такмичара садржи:

* Назив и седиште школе
* Име и презиме такмичара
* Датум рођења
* Разред и категорија
* Име и презиме наставника из чије је класе такмичар
* Статус школовања такмичара
* Програм и минутажа

**Члан 5.**

**Донација:**

Донација за учешће на такмичењу за све категорије износи 1.000,00 динара. Уплату извршити на жиро рачун бр**. 840-634760-55**. Сврха уплате: **Донација за 1. школско клавирско такмичење,**  прималац ОМШ''Владимир Ђорђевић'', Бошка Бухе 4, 35000 Јагодина.

**Члан 6.**

У случају отказивања учешћа на такмичењу, донација се не враћа.

**Члан 7.**

**Бодовање, оцењивање и награђивање:**

Од 90-100 бодова I награда

Од 80-89,9 бодова II награда

Од 70-79,9 бодова III награда

Од 60-69,9 бодова Похвала

Такмичари се рангирају према освојеном броју бодова који се добија као средња оцена (заокружена на две децималне вредности) свих оцена чланова жирија који учествују у оцењивању.

Уколико један или више такмичара имају исти број бодова, код утврђивања пласмана предност се даје млађем кандидату.

**Члан 8.**

Жири додељује најбоље пласираном такмичару назив Лауреат такмичења.

**Члан 9.**

Такмичаре оцењује жири састављен од наставника клавирког одсека.Одлука жирија је коначна и неопозива.

**Члан 10.**

Диплома награђених и похваљених такмичара садрже следеће податке:

-презиме и име такмичара;

-податке о категорији, награди и броју освојених поена;

-печат организатора такмичења;

-потпис председника комисије;

Диплома Лауреат такмичења, поред освојених поена, садржи и текст ''Лауреат''.

**Члан 11.**

Број награда које жири додељује у свакој категорији није ограничен.

**Члан 12.**

Одлуком жирија у сарадњи са Тимом за школске свечаности, одредиће се такмичари који ће наступати на концерту 9. Меморијал „Милош Петровић“. На концерту ће се доделити дипломе учесницима, као и диплома Лауреат такмичења.

**Члан 13.**

Организатор такмичења задржава права измене.

**Члан 14.**

Пријавом на школско такмичење, такмичар прихвата све услове наведене правилником.

За све информације у вези школског клавирског такмичења можете се обратити на број телефона 069 3130019